[{"text_idx": "#000000", "text": "Vojag\u0302o: Beletra romano pri esperantisto"}, {"text_idx": "#000001", "text": "Fine de 2020 la eldonejo Aukso z\u030cuvys aperigis la litovlingvan beletran romanon kun la titolo en Esperanto Vojag\u0302o de Rugile\u0307 Audeniene\u0307 \u2013 konata en Litovio j\u0302urnalistino kaj verkistino. C\u0302i tiu romano estas bazita sur veraj faktoj kaj vivo de la konkreta familio \u2013 tiu de la avo de la au\u0306torino, aktiva esperantisto (g\u0302is 1940) Juozas Gaidukas.\nRugile\u0307 Audeniene\u0307 uzis konservig\u0302intan taglibron de sia avo, liajn leterojn, diversajn arkivajn materialojn, rememorojn de parencoj kaj de log\u0302antoj de regiono Kupis\u030ckis, de kie devenas la familio de la prototipo de la romano."}, {"text_idx": "#000002", "text": "Esperanto iras tra la tuta libro kiel la c\u0302efa linio en malfacila periodo, kiam Esperanto de lingvo de paco kaj amikeco farig\u0302as malpermesita lingvo. Tamen g\u0302i restas lingvo de Espero por la tuta familio de Juozas Gaidukas kaj g\u0302enerala espero en malfacila vivoperiodo."}, {"text_idx": "#000003", "text": "La libro farig\u0302is populara en Litovio. Pri g\u0302i aperis dekoj da artikoloj kaj intervjuoj kun la au\u0306torino en diversaj gazetoj kaj retejoj de Litovio. La libro enhavas 476 pag\u0302ojn."}, {"text_idx": "#000007", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000008", "text": "Demonstraj versioj de \u201cLa Ondo\u201d"}]